פיסטולה הריונית

פיסטולה הריונית (באנגלית: Obstetric Fistula) היא בעיה רפואית אצל האישה, בה מתפתח חור בתעלת הלידה כתוצאה מהלידה<ref name=":7"></ref><ref name=":8"></ref>. החור עלול להתפתח בין הנרתיק ופי הטבעת, שופכן או שלפוחית השתן. מחלה זו נחשבת למחלה המשייכת למדינות העולם השלישי במיוחד בשל חוסר בהיגיינה, משאבים רפואיים וחינוך והיא בעלת השפעות בריאותיות, חברתיות ופסיכולוגיות רבות.
אזורים בהם עלולה להתפתח פיסטולה הריונית

==תסמינים==
סימפטומים לפיסטולה הריונית כוללים:
* בריחת שתן, אי נקיטת צואה, ונפיחות באופן תדיר או רק בשעות הלילה <ref></ref><ref name=":3"></ref>
* הפרשות נרתיקיות בעלות ריח לא נעים<ref name=":3" /><ref name=":4"></ref>
* הופעת זיהום בדרכי השתן או בנרתיק בתדירות גבוהה<ref name=":4" /><ref></ref>
* תחושת אי נוחות או כאב באזור הנרתיק<ref name=":4" /><ref name=":5"></ref>
* כאב במהלך קיום יחסי מין<ref name=":4" /><ref name=":5" />

ההשלכה הישירה של פיסטולה הריונית הן דליפה תדירה של שתן, צואה ודם כתוצאה מהחור שנוצר בין הנרתיק לשלפוחית השתן או לפי הטבעת.<ref></ref> בכל ההפרשות הללו מצויה חומצה העלולה לגרום לפצעים, כוויות או כיב נרתיקי. כדי להפסיק את בריחת ההפרשות, נשים רבות מגבילות את צריכת הנוזלים והמים בפרט, דבר העלול לגרום להתייבשות. השלכה נוספת עלולה להיות כף רגל שמוטה שנגרמת כתוצאת מפגיעה במערכת העצבים של הגפה התחתונה ועלול לגרום לשיתוק ולחוסר יכולת ללכת.<ref></ref><ref></ref> מעבר לכך, זיהום הפיסטולה עצמה עלול לגרום למורסה<ref name=":4" /> וכשני שלישים מן הנשים יסבלו מאל-וסת.<ref></ref> בין 85% ל-100% מן הנשים שסובלות מפיסטולה הריונית יעברו לידה שאורכה ארוך מן הרגיל, העשויה לגרום למות עובר תוך רחמי.<ref name=":10"></ref><ref name="doi.wiley.com"></ref><ref name=":11"/><ref name=":11"></ref> הופעת פיסטולה הריונית בהריון הראשון עלולה להוריד את הסיכויים ללידה תקינה בהריונות הבאים ונשים רבות אינן שורדות את הלידה עקב סיבוכים שנוצרו בעקבות הפיסטולה ההריונית.<ref name=":12"></ref>

השלכות חברתיות

מעבר להשלכות הבריאותיות, בתרבויות מסוימות דבקו סטיגמות מרובות לנשים אשר חוו פיסטולה במהלך הריונן. לדוגמה, בבורקינה פאסו, רוב התושבים אינם מאמינים שמדובר בבעיה רפואית, אלא בעונש שמימי או קללה עבור התנהגות לא מכבדת או בגידה. תרבויות אחרות באפריקה שמדרום לסהרה, מאמינות כי עושר המשפחה מוערך על ידי הילד וכי אישה אשר אינה מסוגלת ללדת בצורה תקינה גורמת למשפחתה להיות נחותה ברמתה הכלכלית והחברתית. דעה רווחת נוספת גורסת כי פיסטולה הריונית מועברת כמחלת מין כעונש על התנהגות מינית פסולה.<ref></ref> כתוצאה מכך, נשים רבות מתגרשות או ננטשות על ידי בני זוגן, מורחקות ממשפחתן, חבריהן ואף על ידי עובדי מערכת הבריאות.<ref name=":0" /> שיעור הגירושים מנשים שסבלו מפיסטולה בהריונן הם בין 50% ועד 89%.<ref></ref><ref></ref> נשים שסבלו מפיסטולה הריונית נמצאות בשיעור מוגבר לחוות משבר נפשי <ref></ref> כתוצאה מאובדן הילד, חוסר היכולת לבצע התפקיד המוטל עליהן במסגרת משק הבית, הריח הדומיננטי שנגרם כתוצאה מהפיסטולה והנידוי החברתי.<ref name="doi.wiley.com"/>

== גורמי סיכון ==
במדינות לא מפותחות, פיסטולה הריונית מתפתחת כתוצאה מדיסטוציה כאשר לא ניתן לבצע ניתוח קיסרי.<ref></ref> במהלך לידה שאורכה כשלושה עד חמישה ימים, העובר לוחץ על איבר מינה של האם, ומונע מאספקת דם תקינה להגיע לרקמות שבין הפות לפי הטבעת, או בית הפות לשלפוחית השתן. כתוצאה מכך הרקמה עוברת נקרוזה ונרקבת<ref name=":0"></ref>.<ref></ref> פיסטולה הריונית עלולה גם להתרחש בעקבות הפלה שבוצעה באופן לא תקין,<ref></ref> שבר באגן, סרטן, טיפולי קרינה לאזור האגן, מחלות מעי דלקתיות וטראומה בעקבות ניתוח.<ref>The ACQUIRE Project. Traumatic gynecologic fistula as a consequence of sexual violence in conflict settings: a literature review. New York7 The ACQUIRE Project/EngenderHealth; 2005.</ref> גורמים נוספים להתפתחות פיסטולה הריונית הם תקיפות מיניות, לידה בגיל צעיר ואונס.<ref></ref><ref></ref> במדינות מפותחות, הגורם העיקרי לפיסטולה הריונית הוא לידה מכשירנית, וגורמי הסיכון הם הריונות מוקדמים או ברווחים קצרים זה מזה וחוסר גישה לשירותי רפואה דחופים.

ישנם גורמי סיכון סוציאליים, פוליטיים וכלכליים אשר גורמים לפיסטולה הריונית בעקיפין, וביניהם עוני, תת-תזונה, חוסר בחינוך, נישואים מוקדמים, אלימות מינית וחוסר בגישה לרפואת הריון ברמה גבוהה.<ref name=":0" /><ref name=":1"></ref><ref></ref>

=== עוני ===
עוני הוא הגורם העקיף העיקרי לפיסטולה הריונית ברחבי העולם. 8% מכלל מקרי המוות בלידה בעולם נגרמים בעקבות פיסטולה הריונית או מצירים חסומים,<ref></ref> במדינות עניות מתרחשים יותר מקרי מוות בלידה, ובעקבות כך גם יותר מקרי מוות בעקבות פיסטולה הריונית<ref name=":2"></ref>. במדינות עניות ישנו מחסור באמצי רפואה מספקים להתמודדות עם מקרי פיסטולה הריונית, וכן מחסור באנשי מקצוע מוכשרים להתמודדות עם פיסטולה הריונית.<ref>Chandiramani, Payal. "Programmatic and Policy Recommendations for Addressing Obstetric Fistula and Uterine Prolapse | Wilson Center." Wilson Center. The Woodrow Wilson International Center for Scholars, 27 Sept. 2012. Web. 27 Nov. 2012. http://www.wilsoncenter.org/event/programmatic-and-policy-recommendations-for-addressing-obstetric-fistula-and-uterine-prolapse</ref> לפי UNFPA, ההערכה היא ש 2.0-3.5 מיליון נשים חיות עם פיסטולה הריונית במדינות מתפתחות, ובכל שנה מתפתחים בין 50,000 ל 100,000 מקרים חדשים.<ref name=":13">http://www.unfpa.org/sites/default/files/resource-pdf/EN-SRH%20fact%20sheet-Fistula.pdf</ref>

=== תת-תזונה ===
אחת הסיבות שעוני גורם לשיעורי פיסטולה הריונית גבוהים היא תת-התזונה שקיימת באזורים עניים. אפריקה שמדרום לסהרה היא דוגמה למדינה בה תת-תזונה גורמת לעלייה בשיעורי הפיסטולה ההריונית. במדינה זו ישנם נשים בהריון בעלות מבנה רזה ונמוך כתוצאה מתת-תזונה או מהריון בגיל צעיר, אשר גורם לשלד שלהם לא להתפתח עד הסוף וכתוצאה מכך גופן לא מותאם בצורה מיטבית ללידה, דוגמה לכך היא אגן לא מפותח<ref name=":1" />. מבנה העצם החלש והלא מפותח מגדיל את הסיכוי שהתינוק יתקע באגן במהלך הלידה וינתק את זרימת הדם אשר תוביל לנקרוזה של הרקמות<ref name=":2" />.

==מניעה==
מניעה היא המפתח לצמצום היקף המחלה. קרן האום לאוכלוסין מצהירה כי נוכחות צוות רפואי מיומן בעת הלידה ובפרט בלידות שמסתבכות עקב הופעת הפיסטולה, תנמיך את שיעוריה במדינות מתפתחות לשיעורים הנמוכים הקיימים במדינות המערביות.<ref name=":6"></ref> מניעה יכולה להיות מושגת על ידי הקניית ידע לקהילות מקומיות על גורמים תרבותיים, כלכליים וחברתיים הקשורים להיווצרות פיסטולה. באמצעות קמפיינים הארגונים מלמדים את הקהילות על דרכי מניעה כגון שמירה על היגיינה תקינה במהלך ההיריון והלידה או העלאת מודעות לנשים צעירות על תזונה נכונה.<ref name=":6" /> חלק מן הארגונים מלמדים מיילדות מקומיות לבצע ניתוח קיסרי כשמדובר בלידה של נערות צעירות שהאגן שלהן לא התפתח עד תום.<ref></ref> חלק מהארגונים מקדמים תהליכים עם ממשלות מקומיות, כגון ממשלת ניגריה, כדי לקדם את ההצעה שניתוחים קיסרי יינתנו בחינם על מנת למנוע סיבוכים מהפיסטולה בזמן הלידה.<ref name=":12"/> ישנם ארגונים הפועלים לשיפור הטיפול הרפואי שניתן לנשים בהריון, מעודדות לדחיית נישואים מוקדמים או לידה בגיל צעיר וסיוע לקהילות מקומיות לקדם זכויות נשים.<ref></ref>

חינוך מונע לנערות צעירות היא גם דרך לצמצום שיעורי המחלה. חלק מהנשים שסבלו בעברן מפיסטולה הריונית מתפקדות כשגרירות לקידום מניעה מטעם קרן האום לאוכלוסין. אותן הנשים מסייעות לחולות, מקנות מידה לנשים בהריון ומפריכות מיתוסים תרבותיים על הסיבות להיווצרות הפיסטולה.<ref></ref><ref></ref> תוכנית השגרירות פועלת בהצלחה במדינות בקניה, בנגלדש, ניגריה, חוף השנהב, ליבריה וגאנה.<ref name=":12"/>

==טיפול==
===ניתוח===
אופי הפגיעה משתנה בהתאם לגודל ולמיקום הפיסטולה וברוב המקרים נדרש מנתח מנוסה להצלחת הניתוח ולאיתור הנקודה. לפני שהחולה מבצע את הניתוח, יש צורך בטיפול ובהערכת התנאים כולל אנמיה, תת-תזונה ומלריה<ref name=":12" />.<ref></ref>

שיעור הצלחת תיקון הפיסטולה הראשית הוא 91%. עלות הניתוח לתיקון עולה בין 100 $ - 400 ,עלות ההליך כולו, הכולל ניתוח בפועל, טיפול לאחר הניתוח, ותמיכה בשיקום, מוערכת ב-300 - 450 דולר<ref name=":10" />. לרוב, בנוסף לניתוח, נעזרות חולות לשעבר גם כן בשירותים פסיכולוגים על מנת לטפל בטראומה העלולה להתפתח עקב קבלת ביקורת מהקהילה ומפחד מפני פיתוח פיסטולה שוב.<ref name=":11" /><ref name=":13" /><ref name=":14"></ref>

===צנתור===
במקרה של זיהוי מוקדם מספיק, ניתן לטפל בפיסטולה הריונית באמצעות צנתור שלפוחית השתן. בדרך כלל הצינתור נעשה על ידי שימוש בקטטר פולי שחוזר לשופכה ומנקז את השתן מן שלפוחית השתן. ניקוז השתן מקטין את שטח שלפוחית השתן ובצורה הזו הפתחים של החור מתחברים זה לזה והסיכוי לסגירת הפיסטולה באופן עצמאי גדל, או לכל הפחות שגודל הפיסטולה יקטן.<ref name=":14" /><ref name=":15">Waaldjik K (1998) Evaluation report XIV on VVF projects in northern Nigeria and Niger. Katsina (Nigeria): Babbar Ruga Fistula Hospital. 27 p.</ref> כ-37% מחולי פיסטולה הריונית שטופלה תוך 75 יום לאחר הלידה על ידי צנתור שלפוחית השתן השתקמה.<ref name=":15" />
==ראו גם==
*פיסטולה בין השופכן לנרתיק

==לקריאה נוספת==

<div class="mw-content-ltr">
* Wall, L. L. (2006). Obstetric vesicovaginal fistula as an international public-health problem. The Lancet, 368(9542), 1201-1209.
*Wall, L. L., Karshima, J. A., Kirschner, C., & Arrowsmith, S. D. (2004). The obstetric vesicovaginal fistula: characteristics of 899 patients from Jos, Nigeria. American Journal of Obstetrics and Gynecology, 190(4), 1011-1016.

</div>

==קישורים חיצוניים==
* 

<div class="mw-content-ltr">
* Pierre Marie Tebeu, Joseph Nelson Fomulu, Sinan Khaddaj, Luc de Bernis, Risk factors for obstetric fistula: a clinical review, International Urogynecology Journal 23, 2012-4, עמ' 387–394 doi: 10.1007/s00192-011-1622-x

</div>

==הערות שוליים==

קטגוריה:בריאות האישה
קטגוריה:היריון ולידה